

**ΕΛΛΗΝΙΚΗ ΔΗΜΟΚΡΑΤΙΑ**

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

-----

 **Ι.Π. Μεσολογγίου, 19 Ιουλίου 2019.**

 **Αρ. Πρωτ. Φ.11.5/7363**

ΠΕΡΙΦΕΡΕΙΑΚΗ Δ/ΝΣΗ

 Α/ΘΜΙΑΣ & Β/ΘΜΙΑΣ ΕΚΠ/ΣΗΣ

ΔΥΤΙΚΗΣ ΕΛΛΑΔAΣ

Δ/ΝΣΗ Α/ΘΜΙΑΣ ΕΚΠ/ΣΗΣ ΑΙΤΩΛ/ΝΙΑΣ

**ΤΜΗΜΑ Γ΄- ΠΡΟΣΩΠΙΚΟΥ**

 **Εκπαιδευτικούς Π.Ε. Αιτ/νίας**

**ΠΡΟΣ: ……………………………………….**

Ταχ. Δ/νση : ΤΡΑΥΛΑΝΤΩΝΗ 2

Ταχ. Κωδ. : 30200 - ΜΕΣΟΛΟΓΓΙ

Πληροφορίες : Καραγιάννη Ήλια
 Παπασπύρου Ελένη
 Χαντζανδρέου Μαρία

Τηλ. : 26310 50272
 2631050281

2631050270

Fax : 26310 27315

E – mail : pispe@dipe.ait.sch.gr

Web site : *http ://dipe.ait.sch.gr*

**Θέμα: «****Πρόσκληση εκδήλωσης ενδιαφέροντος εκπαιδευτικών κλάδων ΠΕ05, ΠΕ06, ΠΕ07, ΠΕ11, ΠΕ60, ΠΕ70, ΠΕ79.01 και ΠΕ86 για υποβολή αίτησης απόσπασης εντός Π.Υ.Σ.Π.Ε διδακτικού έτους 2019-2020».**

Η Διεύθυνση Π.Ε. Αιτωλ/νίας προσκαλεί τους εκπαιδευτικούς, που επιθυμούν, για σοβαρούς λόγους, να αποσπαστούν σε άλλη σχολική μονάδα εντός ΠΥΣΠΕ Αιτωλ/νίας για το διδακτικό έτος 2019-20, να αποστείλουν αίτηση απόσπασης (ΣΥΝ. 2 & 3) στη Διεύθυνση Π.Ε. Αιτωλ/νίας, από την ***Δευτέρα 22-07-2019 έως και την*** ***Παρασκευή 16-08-2019.***

**ΔΙΑΔΙΚΑΣΙΑ ΑΠΟΣΤΟΛΗΣ ΑΙΤΗΣΕΩΝ**

Οι αιτήσεις και τα δικαιολογητικά - όπου αυτά απαιτούνται, θα αποσταλούν αποκλειστικά στην ηλεκτρονική διεύθυνση: **mail@dipe.ait.sch.gr**

Αιτήσεις, που θα αποσταλούν στη Διεύθυνση Π.Ε. Αιτωλ/νίας πέραν της καταληκτικής ημερομηνίας (16-08-2019), **δε θα εξεταστούν ταυτόχρονα με τις εμπρόθεσμες.**

Η αίτηση, που αποτελεί ταυτόχρονα και υπεύθυνη δήλωση για τα αναγραφόμενα στοιχεία, θα αποσταλεί συνοδευόμενη από τα απαραίτητα δικαιολογητικά, τα οποία λαμβάνονται υπόψη για μοριοδότηση, όπως αυτά ορίζονται στην ενότητα Α΄ του Κεφ. Δ΄ της με αριθμ. Πρωτ. 56623/Ε2/10-04-2019 εγκυκλίου του ΥΠΠΕΘ για αποσπάσεις εκπαιδευτικών από ΠΥΣΠΕ σε ΠΥΣΠΕ για το διδακτικό έτος 2019-20. Τα δικαιολογητικά αποστέλλονται ακόμη κι αν είχαν κατατεθεί τον Νοέμβριο 2018, καθώς έχει ήδη παρέλθει το εξάμηνο από τη λήξη προθεσμίας υποβολής αιτήσεων μετάθεσης και ο κάθε εκπαιδευτικός θα καταθέτει, κατά περίπτωση, με την αίτησή του και τα εξής **δικαιολογητικά**:

**1)** Βεβαίωση συνυπηρέτησης,

**2)** Πιστοποιητικό εντοπιότητας,

**3)** Πιστοποιητικό οικογενειακής κατάστασης,

**4)** Βεβαίωση σπουδών τέκνου/ων,

**5)** Ιατρική βεβαίωση (σε περιπτώσεις σοβαρών παθήσεων του ιδίου ή μελών της οικογένειάς του).

**Δικαίωμα υποβολής αίτησης απόσπασης** έχουν όλοι οι εκπαιδευτικοί της Πρωτοβάθμιας Εκπαίδευσης Αιτωλ/νίας. Όλες οι σχολικές μονάδες της Π.Ε. Αιτωλ/νίας αποτελούν εν δυνάμει λειτουργικά κενά, γι’ αυτό **δεν ανακοινώνεται πίνακας κενών**.

Οι εκπαιδευτικοί πρέπει να αναγράφουν στην αίτησή τους, τους λόγους για τους οποίους αιτούνται απόσπασης, υποβάλλοντας ταυτόχρονα και τα απαραίτητα παραστατικά στοιχεία, που αποδεικνύουν τους λόγους αυτούς.

Η εξέταση των αιτήσεων θα γίνει από το ΠΥΣΠΕ, μετά τη ρύθμιση των λειτουργικών υπεραριθμιών, λαμβάνοντας υπόψη τις ανάγκες των σχολικών μονάδων.

Επισημαίνεται ότι, ο χρόνος απόσπασης δε λογίζεται ότι διανύθηκε στην οργανική θέση για κατοχύρωση του δικαιώματος μετάθεσης, σύμφωνα με τις διατάξεις του άρθρου 8 του Π.Δ. 50/96 και του άρθρου 30 του Ν. 3848/2010.

**Σημειώνουμε ότι:**

α) σε περίπτωση που εκπαιδευτικός επιθυμεί να ανακαλέσει την αίτηση απόσπασής του, θα πρέπει να αποστείλει ηλεκτρονικά στην ίδια διεύθυνση, αίτηση ανάκλησης **μέχρι στις 23/08/2019.**

β) Στην περίπτωση που εκπαιδευτικός έχει υποβάλλει αίτηση απόσπασης σε άλλο ΠΥΣΠΕ κι αυτή ικανοποιηθεί, τότε ανακαλείται αυτοδίκαια η αίτηση απόσπασής του εντός ΠΥΣΠΕ.

γ) Εξαιρούνται του δικαιώματος αίτησης απόσπασης εντός ΠΥΣΠΕ οι εκπαιδευτικοί που υπηρετούν ως στελέχη της εκπαίδευσης και η θητεία αυτών λήγει μετά την 31η Αυγούστου 2019.

**Παρακαλούνται οι εκπαιδευτικοί, που θα υποβάλουν αίτηση απόσπασης, όπως επικοινωνήσουν τηλεφωνικά στο 26310-50270 και 26310-50271 με την υπηρεσία από 20 έως 23 Αυγούστου 2019, για την επιβεβαίωση παραλαβής αυτής**.

Η παρούσα να αναρτηθεί στην ιστοσελίδα της Διεύθυνσης Π.Ε. Αιτωλ/νίας.

Συνημμένα:

1. Πίνακας Α και Β σχετικά με την μοριοδότηση των αποσπάσεων.
2. Αίτηση Απόσπασης εντός ΠΥΣΠΕ
3. Αίτηση Απόσπασης εντός ΠΥΣΠΕ για Σ.Μ.Ε.Α.Ε. και Τ.Ε.

Ο Δ/ντής Π.Ε Αιτωλ/νίας

Χρήστος Β. Κολοβός